Diari Oficial de la Generalitat Valenciana


Sumari del DOGV 5621, del 18-10-2007 (2007/12725)

RESOLUCIÓ de 8 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les situades a Sagunt, realitzada per l'ajuntament del dit municipi a favor de la Generalitat, per a ser destinades a l'ampliació de l'institut d'educació secundària Jorge Juan.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5621

Data del DOGV
:   18-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12182


Data del document
:   08-10-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Sagunt
    * cultura regional
    * propietat immobiliària
    * transmissió de la propietat

RESOLUCIÓ de 8 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les situades a Sagunt, realitzada per l'ajuntament del dit municipi a favor de la Generalitat, per a ser destinades a l'ampliació de l'institut d'educació secundària Jorge Juan. [2007/12005]  
L'Ajuntament de Sagunt, en sessió plenària realitzada el dia 24 de febrer de 2005, va acordar la cessió gratuïta a la Generalitat de dues parcel·les de la seua propietat, de 2.706,5 i 551,5 m² de superfície, situades a la partida d'Almudafer de la dita població.  
A proposta de la conselleria d'Educació, es van iniciar els tràmits legals oportuns per a l'acceptació de les parcel·les.  
La cessió es realitza amb la finalitat de destinar les parcel·les a l'ampliació de l'IES Jorge Juan, que consta en l'Inventari General de Béns i Drets de la Generalitat amb el codi 46/220/007/000.  
Consta en les actuacions que l'ajuntament mencionat ha complir el que disposen els articles 109 i següents del Reglament de Béns de les Entitats Locals.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Sagunt de les parcel·les següents:  
Parcel·la 1 de 2.706,5 m² de superfície, situada en la partida d'Almudafer de la dita població que se segrega per la part sud de la finca registral 1.707 de 6.515 m² de superfície, que consta inscrita en el Registre de la Propietat de Sagunt 1 al tom 384, llibre 83, foli 233, inscripció 4a.   
Els límits actuals de la finca segregada són: nord, resta de la finca matriu de la qual es va segregar (registral 1.707) que confronta amb el camí d'Almudafer; sud, institut d'educació secundària «Jorge Juan», finca registral 22608 ubicada en parcel·la 247 i polígon 67; est, camí asfaltat delimitat i paral·lel al centre comercial Carrefour; i oest, parcel·la 408 del polígon 67 finca registral 16602.   
Referència cadastral: 3786804IH2122F0039HD (part).  
Parcel·la 2 de 551,5 m² de superfície, situada en la partida d'Almudafer de la dita població que se segrega per la part sud de la finca registral 16.398 de 3.994 m² de superfície, que consta inscrita en el Registre de la Propietat de Sagunt 1 al tom 536, llibre 122, foli 102, finca 16.398, inscripció 2a.   
Els límits actuals de la finca segregada són: nord, resta de la finca matriu de la qual es va segregar (registral 16.398) que confronta amb el camí d'Almudafer; sud, institut d'educació secundària «Jorge Juan» finca registral 22716 ubicada en parcel·la 247 i polígon 67; est, parcel·la 184 del polígon 67 finca registral 1.707; i oest, pista d'atletisme del poliesportiu municipal.   
Referència cadastral: 6599299AM6026B6130SY (part).  
Les parcel·les s'accepten lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Sagunt, s'efectua amb la condició de destinar la parcel·la a l'ampliació de l'institut d'educació secundària «Jorge Juan» i amb subjecció al que establix l'article 111 del Reglament de Béns de les Entitats Locals.  
Tercer  
Agrupar les parcel·les acceptades, descrites en el punt primer de la present resolució, amb la finca registral 22.653 inscrita en el Registre de la Propietat de Sagunt 1 al tom 1850, llibre 433, foli 122, inscripció 4a, de 13.898,5 m² de superfície, resultant una parcel·la que respon a la descripció següent: «parcel·la de forma rectangular de 17.156,5 m² de superfície, segons recent mesurament i efectuat alçament topogràfic, que confronta: nord, resta de la finca matriu de la parcel·la 184 i polígon 67 i parcel·la 408 del polígon 67, registrals 1.707 i 16.398, actualment ocupades per camp de futbol i basquet municipal; sud, aparcaments que donen al carrer Advocat Fausto Caruana; este, camí asfaltat delimitat i paral·lel al centre comercial Carrefour, i oest, pista atletisme poliesportiu municipal».  
Quart  
Les parcel·les acceptades s'hauran d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat, regularitzant l'alta de l'immoble on es troba ubicat l'institut d'educació secundària «Jorge Juan» i que figura amb el codi 46/220/007/000 en l'Inventari General de Béns i Drets de la Generalitat.   
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 8 d'octubre de 2007.- El conseller d'Economia, Hisenda i Ocupació: Gerardo Camps Devesa.